section_heading: Ujediniteljska faza
paragraph_text: Osnovnu je školu Drljević završio u Manastiru Morača, gimnaziju u Srijemskim Karlovcima, Pravni fakultet u Zagrebu gdje i doktorira. Kao gimnazijalac je pisao za somborske novine za djecu i omladinu Golub, u kojima je objavljivao i srpske domoljubne pjesme,<ref><ref><ref><ref><ref> a u Zagrebu je kao student bio član Srpske akademske omladine. U jednom govoru je pokušao spriječiti krah radikala, ali je postigao samo to da je pred omladinom morao priznati da u Crnoj Gori vlada najgroznija tiranija i obećao je, da se sprema na tom univerzitetu samo zato, kako bi u svojoj otadžbini Crnoj Gori, mogao svojom spremom stupiti u najogorčeniju borbu protiv crnog apsolutizma u Crnoj Gori.<ref><ref> Po povratku u Crnu Goru dužnosnik je Ministarstva financija, a onda ministar pravosuđa i zastupnik ministra prosvjete i crkvenih djela u Vladi Kraljevine Crne Gore. U razdoblju kada je 1913. godine izabran za zastupnika Crnogorske narodne skupštine bučni glasnogovornik i podnositelj inicijativa za ujedinjenje Srbije i Crne Gore. U tom je Drljević razdoblju izdao brošuru Borba za carinsku, vojnu i diplomatsku uniju između Crne Gore i Srbije u kojoj očituje svoje ujediniteljske stavove.